Република Србија

Општина Ивањица

Општинска управа

Број: 002503584 2025 05158 004 004 112 006 04 003

Датум 9.6.2025. године

На основу члана 102. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 95/18, 113/17 – др. закон, 95/18 – др. закон, 86/19 – др. закон, 157/20 – др. закон, 123/21 – др. закон и 92/23) и члана 11. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Општинска управа општине Ивањица, оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**У** **ОПШТИНСКОЈ УПРАВИ ОПШТИНЕ ИВАЊИЦА**

**РАДНО МЕСТО Послови на учествовању у вођењу имовинско-правних послова**

**I** **Орган/служба/организација у ком/којој се радно место попуњава**:

Општинска управа општине Ивањица, Одељењу за имовинско-правне и стамбене послове, у Ивањици, ул. Венијамина Маринковића бр.1.

 **II Радно место које се попуњава**:

Радно место **Послови на учествовању у вођењу имовинско-правних послова**, у звању млађи саветник, у Одељењу за имовинско-правне и стамбене послове, извршилац 1.

 **III Опис послова на радном месту:**

Учествује увођењу поступка и припрема решења о експропријацији, деекспропријацији, административном преносу непокретности; учествује у водђењу поступка и закључивању споразума о накнади за експроприсану непокретност; учествује у вођењу поступка отуђења и давања у закуп грађевинског земљишта јавним оглашавањем, као и давања у закуп пољопривредног земљишта; учествује у вођењу поступка отуђења грађевинског земљишта непосредном погодбом; поступа по замолницама других органа; предлаже надлежним органима доношење одговарајућих општих и појединачних аката потребних за ефикаснији рад на овим пословима; учествује у вођењу првостепеног управног поступка; сарађује са Комисијом општине за отуђење и давање у закуп општинског земљишта; прикупља документацију за упис имовине у одговарајуће јавне регистре; учествује у вођењу и ажурирању портфолија имовине у јавној својини ЈЛС; учествовање у припремањи предлога решења који доноси Скупштина општине; учествовање у припреми предлога одлука из имовинско правне области; обавља друге послове по налогу начелника Општинске управе и руководиоца Одељења.

**IV Услови за запослење на радном месту**:

1. Стечено високо образовање из образовно научног поља друштвено-хуманистичких наука, област правне науке на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;
2. најмање једна година радног искуства у струци или пет година проведених у радном односу у органу, сужби или организацији које је основао надлежни орган јединице локалне самоуправе или аутономне покрајине;
3. држављанство Републике Србије;
4. пунолетство;
5. да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа
6. да лице није правноснажно осуђивано на безусловну казну затвора од најмање шест месеци
7. потребне компетенције за обављање послова радног места.

Положен стручни испит за рад у државним органима не представља услов нити предност за заснивање радног односа на радном месту за које је расписан јавни конкурс.

**V Врста радног односа**

На радном месту се заснива радни однос на неодређене време.

**VI Место рада:**

Ивањица, ул. Венијамина Маринковића бр. 1.

**VII Компетенције које се проверавају у изборном поступку**

У изборном поступку се проверавају опште функционалне компетенције, посебне функционалне компетенције, понашајне компетенције и мотивација за рад на радном месту.

**Поступак и начин провере компетенција**

1. Провера општих функционалних компетенција:
	1. „Организација и рад органа аутономне покрајине, односно јединице локалне самоуправе у Републици Србији” – вршиће се путем теста (писмено).
	2. „Пословна комуникација” – вршиће се путем теста (писмено).
	3. „Дигитална писменост” – вршиће се решавањем задатака (практичним радом на рачунару).
2. Провера посебних функционалних компетенција:

Провера посебних функционалних компетенција:

* 1. Посебна функционална компетенција у одређеној области рада: управно-правни послови, општи и посебни управи поступак – вршиће се писмено, путем симулације
	2. Посебна функционална компетенција за радно место (планска документа): познавање Статута општине Ивањица – вршиће се усмено, путем усмене симулације.
	3. Посебна функционална компетенција за радно место (прописи из делокруга радног места): Познавање Закона о експропријацији и Закона о јавној својини– вршиће се писмено, путем усмене симулације;
1. Провера понашајних компетенција:

Провера понашајних компетенција: управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност и посвећеност и интегритет вршиће се путем интервјуа базираног на компетенцијама.

1. Процена мотивације за рад на радном месту и прихватање вредности јединице локалне самоуправе вршиће се путем разговора са конкурсном комисијом (усмено).

**VIII Достављање доказа** **при подношењу пријаве**

1. Ако имате важећи сертификат, потврду или други одговарајући писани доказ о томе да поседујете дигиталне компетенције (знања и вештине о основама коришћења рачунара, основама коришћења интернета, обради текста и табеларним калкулацијама) и желите да на основу њега будете ослобођени тестирања ове компетенције, можете тај доказ, у оригиналу или овереној фотокопији, приложити уз пријавни образац на овај конкурс.

**Напомена:** Ако не доставите наведени доказ, провера компетенције „дигитална писменост” извршиће се писмено/усмено. Ако конкурсна комисија увидом у достављени доказ не буде могла потпуно да оцени да ли је Ваша дигитална писменост на потребном нивоу, позваћемо Вас на тестирање ове компетенције, без обзира на достављени доказ.

**IX Докази који се достављају током изборног поступка**

Пре завршног разговора са Конкурсном комисијом кандидати су дужни да доставе, у року од 5 радних дана од пријема позива за достављање доказа, следеће доказе:

1. оригинал или оверену фотокопију дипломе којом се потврђује стручна спрема;
2. оригинал или оверену фотокопију доказа о радном искуству у струци (потврде, решења или други акти којима се доказује на којим пословима, са којом стручном спремом и у ком временском периоду је стечено радно искуство);
3. фотокопија или очитана лична карта;
4. оригинал или оверена фотокопија уверењa о држављанству;
5. оригинал или оверена фотокопија извода из матичне књиге рођених;
6. оригинал или оверена фотокопија доказа о положеном државном стручном испиту (кандидат са положеним правосудним испитом уместо уверења о положеном државном стручном испиту подноси оригинал или оверену фотокопија уверења о положеном правосудном испиту);
7. оригинал или оверена фотокопија уверења полицијске управе да кандидат није осуђиван на безусловну казну затвора од најмање шест месеци;
8. оригинал или оверена фотокопија потврде или уверења послодавца да кандидату раније није престајао радни однос у државном органу, односно у органу аутономне покрајине или јединице локалне самоуправе због теже повреде дужности из радног односа (достављају само они кандидати који су радили у државном органу, односно у органу аутономне покрајине или јединице локалне самоуправе),

Службеник (лице које је већ у радном односу у јединици локалне самоуправе) и који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању или решење да је нераспоређен.

Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Фотокопије докумената које нису оверене од стране надлежног органа неће се разматрати.

**Напомена:** Орган, по службеној дужности, на основу члана 103. Закона о општем управном поступку („Службени гласник РС”, бр. 18/16 и 95/18 – аутентично тумачење), за кандидате прибавља:

1. уверење о држављанству;
2. извод из матичне књиге рођених;
3. уверење МУП-а да кандидат није правоснажно осуђиван на безусловну казну затвора у трајању од најмање шест месеци;
4. доказ о положеном државном стручном испиту за рад у државним органима / доказ о положеном правосудном испиту.

Међутим, ако у Вашој пријави наведете да желите сами да доставите ова документа, тада их морате доставити у оригиналу или овереној фотокопији, у року од 5 радних дана од дана пријема позива за достављање доказа.

**X Предност код избора кандидата**

На овом конкурсу, предност на изборној листи, у случају једнаког броја бодова кандидата, имаће дете палог борца, ратни војни инвалид и борац у складу са чланом 111. Закона о правима бораца, војних инвалида, цивилних инвалида рата и чланова њихових породица („Службени гласник РС”, број 18/20).

**XI Пријава на јавни конкурс врши се на прописаном обрасцу пријаве**

Образац пријаве на овај конкурс доступан је на интернет презентацији органа www.ivanjica.gov.rs или га лица у штампаном облику могу преузети у канцеларији 31 Општинске управе општине Ивањица.

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.

Подносилац пријаве ће бити обавештен о додељеној шифри у року од три дана од пријема пријаве у органу/служби/организацији.

**XII Рок за подношење пријава**

Рок за подношење пријава је 15 дана и почиње да тече од дана 9.6.2025. године, а окончава се дана 25.6.2025. године.

**XII Адреса на коју се подносе пријаве**:

Поштом Општинска управа општине Ивањица, ул. Венијамина Маринковића бр. 1, са назнаком „за јавни конкурс” / непосредно на писарници на адреси Венијамина Маринковића бр. 1/ електронским путем на мејл soivanjica@ivanjica.gov.rs.

**XIV Место, дан и време када ће се спровести изборни поступак**

Изборни поступак ће се спроводити почев од 30.6.2025. године, са почетком у 12 часова, у Општинској управи општине Ивањица, ул. Венијамина Маринковића бр.1, о чему ће кандидати бити обавештени путем телефона и имејл адресе.

**XV Обавеза пробног рада**

Ако на овом конкурсу први пут заснива радни однос у државном органу, органу аутономне покрајине или јединице локалне самоуправе, изабрано лице има обавезу да буде на пробном раду у трајању од 6 месеци од заснивања радног односа.

**Напомена:** Ако задовољи на пробном раду и до истека пробног рада положи државни стручни испит, лице наставља рад на радном месту на неодређено време.

Ако не задовољи на пробном раду или до истека пробног рада не положи државни стручни испит, лицу престаје радни однос.

**XVI Лице задужено за давање обавештења о конкурсу**:

 Владислав Ивковић,телефон: 0658911592.

\* Неблаговремене, недопуштене, неразумљиве или непотпуне пријаве биће одбачене.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола

**Линк ка обрасцу пријаве за ово радно место https://ivanjica.gov.rs/**

Н А Ч Е Л Н И К

Бојана Главинић